Cerere de pronunțare a unei hotărâri preliminare introdusă de High Court of Justice Queen's Bench Division (Administrative Court) (Regatul Unit) la 23 septembrie 2011 - Fruition Po Limited/Minister for Sustainable Farming and Food and Animal Health
(Cauza C-500/11)
Limba de procedură: engleza
Instanța de trimitere
High Court of Justice Queen's Bench Division (Administrative Court)
Părțile din acțiunea principală
Reclamantă: Fruition Po Limited
Pârât: Minister for Sustainable Farming and Food and Animal Health
Întrebările preliminare
1.    În cazurile în care
a.    un stat membru a analizat recunoaşterea unui organism ca organizaţie de producători în sensul articolului 11 din Regulamentul nr. 2200/96 al Consiliului1;
b.    scopurile şi actul constitutiv ale organismului în cauză au fost conforme cu cerinţele stabilite la articolul 11;
c.    organizaţia de producători a prestat toate serviciile care trebuiau prestate în temeiul articolului 11 în beneficiul producătorilor-membri ai organismului în cauză; şi
d.    organismul în cauză angajase contractanţi pentru a presta un procent semnificativ din aceste servicii,
articolul 11 trebuia interpretat, în conformitate cu principiul securităţii juridice, în sensul că impune organismului în cauză să deţină un anumit grad de control asupra contractanţilor?
2.    În cazul în care răspunsul la prima întrebare este afirmativ, care este gradul de control care ar rezulta din interpretarea articolului 11?
3.    În special, organismul în cauză a deţinut gradul de control, dacă este cazul, impus de articolul 11 în cazurile în care
a.    contractanţii erau:
1)    o societate în cadrul căreia 93 % din acţiuni erau deţinute de membrii organismului în cauză;
2)    o societate în cadrul căreia 50 % dintre acţiuni erau deţinute de prima societate şi al cărei act constitutiv prevedea că deciziile societăţii trebuiau adoptate în baza unanimităţii;
b.    niciuna dintre cele două societăţi nu avea obligaţia contractuală de a respecta instrucţiunile organismului cu privire la activităţile în cauză; însă
c.    drept consecinţă a structurii participaţiilor descrise mai sus, organismul şi contractanţii îşi desfăşurau activitatea pe baza consensului?
4.    Pentru a se răspunde la întrebările de mai sus prezintă relevanţă faptul că:
a.    articolul 6 alineatul (2) din Regulamentul nr. 1432/03 al Comisiei privind normele de aplicare a dispoziţiilor Regulamentului (CE) nr. 2200/96 al Consiliului în ceea ce priveşte autorizarea organizaţiilor de producători2 prevedea în mod expres la momentul relevant că "[s]tatele membre stabilesc condiţiile" în care organizaţiile de producători pot încredinţa unor terţi executarea sarcinilor lor;
b.    la momentul relevant, statul membru menţionat în cuprinsul primei întrebări nu stabilise aceste condiţii?
____________
1 - Regulamentul (CE) nr. 2200/96 al Consiliului din 28 octombrie 996 privind organizarea comună a pieței în sectorul fructelor și legumelor (JO L 297, p., Ediţie specială, 03/vol. 20, p. 29).
2 - Regulamentul (CE) nr. 143/003 al Comisiei din 11 august 003 privind normele de aplicare a dispozițiilor Regulamentului (CE) nr. 00/96 al Consiliului în ceea ce privește autorizarea organizațiilor de producători și autorizarea prealabilă a grupărilor de producători (JO L 03, p. 18, Ediţie specială, 03/vol. 48, p. 193)